কক্সবাজারের চকরিয়া উপজেলার কাকারা ইউপি নির্বাচনি সহিংসতায় পুলিশের গুলিতে স্কুল ছাত্র নিহতের ঘটনায় গতকাল ১২জুন ওল্টো পুলিশ বাদী হয়ে পরাজিত মেম্বার প্রার্থী কেশব কুমার পালসহ অজ্ঞাত ৪শ জনের বিরুদ্ধে মামলা দায়ের করেছে। বর্তমানে পুলিশের ভয়ে প্রপার কাকারা এলাকার ৩ গ্রামে পুরুষ শূন্য হয়ে পড়েছে।    এলাকাবাসী ও প্রত্যক্ষদর্শীরা জানায়, ১১জুন কাকারা ইউনিয়নের ৬নং ওয়ার্ড়ে ফলাফল সিট ও ভোটের বাক্স নিয়ে উপজেলা সদরে চলে আসার পথে পরাজিত প্রার্থী কেশব কুমার পাল ও তার সমর্থকরা ভোট কারচুপি হয়েছে বলে হৈ ছৈ করে। এসময় তার  সমর্থকরা ভোটের বাক্স ছিনতাইয়ের চেষ্টা করলে ওই কেন্দ্রে দায়িত্ব প্রাপ্ত এসআই আনোয়ার হোসেন খান নেতৃত্বে পুলিশ দল কয়েক রাউন্ড গুলি ছুড়লে ৫ম শ্রেণীল স্কুল ছাত্র মোহাম্মদ আবিদ ঘটনাস্থলে মারা যায়। এসময় উত্তেজিত গ্রামবাসী পুলিশের গাড়ির সামনে বেডিকেট দেয়ার চেষ্টা করে। পুলিশ সদস্যরা গ্রামবাসীর ওপর এলোপাতাড়ি গুলি করে দ্রুত গাড়ি নিয়ে উপজেলা সদরে চলে আসে। গতকাল ১২জুন এঘটনার জের ধরে এসআই আনোয়ার হোসেন খান বাদী হয়ে চকরিয়া থানায় পরাজিত মেম্বার প্রার্থী কেশব কুমার পাল ও তার নির্বাচনি প্রধান এজেন্ট বরাতুন মাউনসহ অজ্ঞাত প্রায় ৪শ  গ্রামবাসীর বিরুদ্ধে হত্যা মামলা দায়ের করা হয়। পুলিশের গ্রেফতারের ভয়ে প্রপার কাকারা, পাল পাড়া ও রুদ্র পাড়া গ্রামের প্রায় ৫হাজার পুরুষ গ্রাম ছাড়া হয়েছে। এসব গ্রামে পুরুষ শূন্য হয়ে পড়েছে। বর্তমানে ওই এলাকায় তমথমে অবস্থা বিরাজ করছে। এদিকে স্কুল ছাত্র আবিদকে হারিয়ে তার পিতা মাতা বাকরুদ্ধ হয়ে পড়েছে। গতকাল সকাল ১১টায় শাহাওমর মাজারে জানাজার নামাজ শেষে তাকে দাপন করা হয়। সেখানে তার পিতা বেদারুল উল্লাহ বলেন, আবিদের হত্যাকারী পুলিশ সদস্যের গ্রেফতার ও দৃষ্টান্ত শাস্তি দাবী করেন। এদিকে চকরিয়া থানার ওসি মো: ফরহাদ জানান,  আবিদের ময়না তদন্তের রিপোর্ট শেষে আইনগত ব্যবস্থা নেয়া হবে। কার গুলিতে তার মৃত্যু হয়েছে তা তদন্ত করা হচ্ছে। তবে কোন নিরহ লোককে গ্রেফতার করা হবে না।